מיילך קאהן

מיילך (אלימלך) קאהן (נולד ב-1969) הוא זמר-יוצר חרדי אמריקאי.

ביוגרפיה 
קאהן נולד בוויליאמסבורג, ברוקלין, ניו יורק למשפחה חסידית מקהילת סאטמר. בגיל 16 למד קאהן בישיבה באנגליה. בהמשך הפך לחסיד ברסלב וכיום הוא מתגורר בפלרידה.

קריירה 
בפברואר 2015 הוציא קאהן עם גרשי שוורץ את הסינגל-קליפ "ונהפוך הוא". במרץ 2016 הוציא עם שוורץ סינגל-קליפ נוסף בשם "ואהבת". בשל חוסר תקציב, שני הקליפים הללו צולמו באופן לא מקצועי, עם מצלמה של טלפון חכם. למרות זאת, השירים הפכו ללהיטים וזכו לגרסאות גיסוי רבות. סרטון הוידיאו-קליפ שלו צבר 3 מיליון צפיות באתר יוטיוב.  

בדצמבר 2016 הוציא את הסינגל-קליפ הרשמי הראשון שלו - "יומם", שלווה בקליפ לא שגרתי שצולם בשוק מחנה יהודה. גם שיר זה הצליח וזכה לגרסאות כיסוי רבות. סרטון הוידיאו-קליפ שלו צבר 1.3 מיליון צפיות באתר יוטיוב.  

במרץ 2017 הקים קאהן את "להקת תכלת" והם הוציאו גרסה מחודשת לסינגל "ונהפוך הוא", שיצא לקראת חג הפורים.  

באוגוסט 2017 הוציא את אלבום הבכורה שלו "יעדער איינער- כולנו".

במרץ 2018 הוציא קליפ לסינגל מתוך אלבומו - "לכבוד שבת". במרץ 2019, לקראת חג הפורים, הוציא את הסינגל-קליפ "ליהודים".  

בפברואר 2021, לקראת חג הפורים, הוציא את הסינגל-קליפ "נכנס יין". הוידיאו-קליפ שצורף לשיר ספג ביקורת שלילית בשל המיקום הבולט של הפרסומת ליקב ציון, מיקבי משפחת שור, בקליפ.

הוקרה 
בספטמבר 2017, בטור לסיכום שנת ה'תשע"ז במוזיקה החרדית, בחר מבקר המוזיקה נתנאל לייפר בקאהן לתואר "פריצת השנה". לייפר כתב עליו בין היתר .

לייפר העניק ביקורת חיובית לאלבום הבכורה של קאהן, וכתב על

סגנון 
קאהן משלב בשיריו השפעות חסידיות לצד מוטיבים שונים והשפעות של זמרים דוגמת בוב מארלי, הביטלס, סטיבי וונדר, ולאונרד כהן, אך נשאר צמוד למקורות יהודיים. תוכן שיריו כולל פסוקים או תוכן בהשפעות המסורת. שיריו התקבלו במגזרים שונים בשל פשטותם ועממיותם.

דיסקוגרפיה

אלבומים

סינגלים 
 משכני – לחן - מיילך קאהן, עיבוד - אלי קליין ואיצי ברי, יצא ב-2019.
 אני מאמין – לחן - מיילך קאהן, עיבוד - אחיה אלורו, יצא ב-2020.
 נכנס יין – לחן - אליהו חייט, יצא ב-2020.
 אל תדין חברך – לחן - מיילך קאהן, עיבוד - נאור כרמי, יצא ב-2021.

חיים  אישיים 
במרץ 2022 התארס קאהן עם הינדא גריימן. ב-7 ביולי 2022 השניים התחתנו בניו יורק.

קישורים חיצוניים 
 

 סמל המהפכה בריאיון ל'בחדרי': "כך הצלחתי לגעת בדור של היום" • צפו באתר בחדרי חרדים 10 באוקטובר 2017
 נתנאל לייפר בלי קול אבל עם הכל מהקול • ביקורת אלבום באתר כיכר השבת 10 באוקטובר 2017
 
 מני גירא שורץ וקובי הר צבי "אני מגדיר את מיילך קאהן כשלמה קרליבך של הדור הזה" • ראיון באתר בחדרי חרדים 11 באוקטובר 2017
 עוזיאל סבתו למצוא את המיילך שבליימך • טור מוזיקה באתר ערוץ 7, 2 במאי 2021

הערות שוליים 

ניו יורק: אישים
זמרים חסידיים אמריקאים
זמרים אמריקאים
זמרים חסידיים
זמרים השרים ביידיש
זמרים השרים בעברית
חסידי ברסלב
חרדים אמריקאים
מלחיני מוזיקה חסידית
ישראלים ילידי ארצות הברית
אמריקאים שנולדו ב-1969
ישראלים שנולדו ב-1969